Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
Mestskej časti Bratislava-Petržalka konaného
dňa 3. júna 2008

Materiál číslo: 181/2008

K bodu: Kontrola plnenia uznesení Miestneho zastupiteľstva Mestskej časti Bratislava-Petržalka splatných k 30.4. 2008________________________________________

Predkladá:					Návrh uznesenia:
				
Marián Miškanin				Miestne zastupiteľstvo Mestskej časti 
prednosta 					Bratislava-Petržalka

						berie na vedomie 

Kontrolu plnenia uznesení Miestneho zastupiteľstva Mestskej časti Bratislava-Petržalka splatných k 30.4.2008

Prerokované:					m e n í
v miestnej rade
dňa 20. mája 2008				nositeľa plnenia uznesenia MZ č. 339 z 25.4.2006
						z Ing. Viery Kimerlingovej na starostu - Milana
						Ftáčnika

Spracovateľ:					
Denisa Paulenová
odd. organizačných vecí

Kontrola uznesení Miestneho zastupiteľstva mestskej časti Bratislava-Petržalka
splatných k 30.4. 2008 

Číslo uzn.	Dátum prijatia	Text	Termín	Kontrola	
339	25.4.2006	Miestne zastupiteľstvo mestskej časti Bratislava-Petržalka žiada Ing. Vieru Kimerlingovú, zástupkyňu starostu plniacu úlohy starostu rokovať so Západoslovenskou energetikou o spôsobe rekonštrukcie vysokonapäťového vedenia v oblasti Janíkovho dvora.
Plnenie:
V súvislosti s prekládkou  vysokonapäťového vedenia 2 x 110 kV sa uskutočnilo rokovanie s majiteľmi dotknutých pozemkov za účelom získania ich predbežného súhlasu. Dotknuté subjekty sa v prevažnej miere vyjadrili kladne a v súčasnej dobe ZSE rokuje s majiteľmi pozemkov o ich majetkoprávnom vysporiadaní. V novom územnom pláne mesta Bratislavy je naplánovaná nová trasa pre VN vedenie a plánuje sa v ňom VN vedenie 2 x 110 kV a 2 x 400 kV.
Navrhujeme zmeniť nositeľa úlohy z p. Kimerlingovej na starostu a nový kontrolný termín 11/2008.	neuvedený	NT:
30.4.2008

NT: 11/2008	
99	30.10.2007	Miestne zastupiteľstvo mestskej časti Bratislava-Petržalka ukladá prednostovi MÚ pripraviť návrh zmeny VZN o miestnych daniach týkajúci sa spoplatnenia parkovania
Plnenie:
Uznesenie je splnené. Materiál bol predložený na rokovanie miestneho zastupiteľstva 6. mája 2008, ktoré ho uznesením č. 179 schválilo.	neuvedený
	NT:
04/2008	
127	18.12.2007	Miestne zastupiteľstvo mestskej časti Bratislava-Petržalka ukladá prednostovi MÚ
1.	Spracovať návrh Štatútu Domu s opatrovateľskou službou, kde bude riešená možnosť sociálneho nájomného
2.	Preskúmať zákonnú možnosť vyžadovať od detí plnenie vyživovacej povinnosti voči rodičom.
Plnenie:
Uznesenie sa plní. Prevádzkovo-organizačný poriadok Domu osobitného určenia je spracovaný, po prerokovaní v komisii sociálnej a bytovej bude predmetom rokovania MR v mesiaci jún 2008.
Stanovisko k časti 2 uznesenia:
Vyživovacia povinnosť detí voči rodičom je upravená v Zákone o rodine a o zmene a doplnení niektorých zákonov č.36/2005 Z.z. v § 66 a § 67 v znení: 
§ 66, Deti, ktoré sú schopné samy sa živiť, sú povinné zabezpečiť svojim rodičom primeranú výživu, ak to potrebujú.
§67, Každé dieťa plní vyživovaciu povinnosť v takom rozsahu, aký zodpovedá pomeru jeho schopností, možností a majetkových pomerov k schopnostiam, možnostiam a k majetkovým pomerom ostatných detí.
Čo sa týka možnosti mestskej časti Bratislava– Petržalka pri priamom vymáhaní danej vyživovacej povinnosti voči osobám v Dome s bytmi osobitného určenia pri úhrade nájomného, je jeho vymožiteľnosť voči ich deťom nemožná, nakoľko uplatniť si nárok na výživné na súde môže zo zákona jedine rodič.	1.4.2008		
175.	1.4.2008	Miestne zastupiteľstvo mestskej časti Bratislava-Petržalka ukladá prednostovi miestneho úradu predložiť informáciu o stave úhrad nájomného nájomcov nájomných bytov mestskej časti Bratislava-Petržalka k 31.12.2007 na rokovanie miestneho zastupiteľstva konaného v mesiaci máj 2008
Plnenie:
Uznesenie je splnené. Informácia bola predložená na zasadnutie miestneho zastupiteľstva 6.5.2008.	6.5.2008